Source: https://ispis.sk/judikatura/KSKE/2Co187/2012
Timestamp: 2020-03-28 11:55:08+00:00
Document Index: 549971

Matched Legal Cases: ['§ 7', '§ 10', '§ 146', '§ 208', '§ 3', 'súd ', 'súd ', 'Súd ', 'súd ', '§ 7', '§ 10', '§ 146', 'súd ', '§ 208', 'súd ', 'súd ', 'súd ', 'súd ', 'súd ', 'súd ', 'súd ']

KSKE 2 Co 187/2012 - iSpis
iSpis Judikatúra – KSKE 2 Co 187/2012
KS v Košiciach, dátum 11.10.2012, sp.zn. KSKE 2 Co 187/2012
§ 7 ods. 9 zákona č. 71/1992 § 10 ods. 1 zákona č. 71/1992 § 146 ods. 1 písm. c) OSP § 208 OSP § 3 ods. 9 zákona č. 757/2004
OSKE2 28C137/2011
Súd: Krajský súd Košice Spisová značka: 2Co/187/2012 Identifikačné číslo súdneho spisu: 7211229738 Dátum vydania rozhodnutia: 11. 10. 2012 Meno a priezvisko sudcu, VSÚ: JUDr. Oto Jurčo ECLI: ECLI:SK:KSKE:2012:7211229738.1
Uznesenie Krajský súd v Košiciach v právnej veci navrhovateľky: Z.. A. A., bývajúcej na D. Č.. XX N. E., zastúpenej JUDr. Augustínom Tomášom, advokátom, so sídlom na Floriánskej č. 16 v Košiciach, proti odporcovi: Z.. Q. M., bývajúcemu na Humenskej č. 45 v Košiciach, v konaní o zrušenie a vyporiadanie podielového spoluvlastníctva, o odvolaní navrhovateľky proti uzneseniu Okresného súdu Košice II, č. k. 28C/137/2011-32 zo dňa 31. januára 2012 takto
Súd prvého stupňa uznesením konanie o návrhu na začatie konania navrhovateľky zastavil a rozhodol, že žiaden z účastníkov nemá právo na náhradu trov konania. Rozhodnutie odôvodnil tým, že súd vyzval navrhovateľku, aby v lehote 10 dní od doručenia výzvy zaplatila súdny poplatok za návrh na začatie konania v sume 2.250 eur v zmysle položky 1 písm. a/ v spojení s ustanovením § 7 ods. 9 zákona č. 71/1992 Zb. Výzva bola doručená zástupcovi navrhovateľky dňa 4. 11. 2011, ale do rozhodnutia súdu navrhovateľka súdny poplatok nezaplatila. Preto vychádzajúc z § 10 ods. 1 konanie zastavil. O trovách konania rozhodol podľa § 146 ods. 1 písm. c/ O.s.p.
Proti tomuto uzneseniu podala odvolanie navrhovateľka, ktorá poukázala na to, že súdny poplatok zaplatila dňa 14. 2. 2012, teda k zaplateniu poplatku došlo, do konca lehoty na podanie odvolania.
V priebehu odvolacieho konania po predložení spisu odvolaciemu súdu navrhovateľka oznámila súdu, že berie návrh na začatie konania v celom rozsahu späť, a to podaním, ktoré doručila osobne na Okresný súd Košice II.
Podľa § 208 O.s.p. ak je návrh na začatie konania vzatý späť, keď už rozhodol súd prvého stupňa, ale jeho rozhodnutie nie je dosiaľ právoplatné, odvolací súd rozhodne o pripustení späťvzatia. Ak späťvzatie pripustí, odvolací súd zruší rozhodnutie súdu prvého stupňa a konanie zastaví.
Vzhľadom k tomu, že súd prvého stupňa už konanie o návrhu navrhovateľky zastavil, odvolací súd nezrušoval toto rozhodnutie, pretože v konečnom dôsledku došlo k zastaveniu konania, aj keď pre späťvzatie návrhu, preto potvrdil napadnuté uznesenie ako vecne správne, pretože súd prvého stupňa správne rozhodol aj o trovách prvostupňového konania.
O trovách odvolacieho konania odvolací súd rozhodol tak, že ich náhradu účastníkom nepriznal, pretože účastníci náhradu odvolacieho konania neuplatnili.